open-index/open-wikipedia-markdown huggingface dataset:
იოსი გინსბერგი

**იოსი გინსბერგი** (; დ. 25 აპრილი, 1959, თელ-ავივი) — ებრაელი მოგზაური, მწერალი და ქველმოქმედი. ცხოვრობს ავსტრალიაში. მსოფლიოში ცნობილი გახდა ამაზონის ჯუნგლებში 1981 წელს გადამხდარი ისტორიის შედეგად.

ამაზონის ჯუნგლებში გადატანილი ისტორია საფუძვლად დაედო რეჟისორ გრეგ მაკლინის ფსიქოლოგიურ ტრილერს „ჯუნგლები“, რომელშიც იოსი გინსბერგის როლს დენიელ რედკლიფი ასრულებს.

## მოგზაურობა ამაზონის ჯუნგლებში
ისრაელის სამხედრო-საზღვაო ძალებში მსახურობის შემდეგ 1981 წელს ყოფილი პატიმრის ანრი შარიერის ავტობიოგრაფიული წიგნით, „ფარვანა“, შთაგონებულმა, გადაწყვიტა რომ ემოგზაურა სამხრეთ ამერიკაში. გინსბერგი სხვადასხვა სამუშაოს ასრულებდა რათა მოეგროვებინა მოგზაურობის თანხა და გამოეკვლია ამაზონის ჯუნგლები. იოსი ჩავიდა ვენესუელაში და იქიდან ავტოსტოპით კოლუმბიაში. აქ იგი დაუმეგობრდა ამერიკელ ფოტოგრაფს კევინ გეილს და მასთან ერთად გაემგზავრა ბოლივიის დედაქალაქ ლა-პასში. ლა-პასში იოსი დაითანხმა ავსტრიელმა გეოლოგმა კარლ რუპრეხტმა გაყოლოდა ექსპედიციაში ბოლივიის ამაზონიაში ოქროსა და ინდიელების სოფელ ტაკანას მოსაძებნად. აქ მათ შეუერთდა კევინ გეილის მეგობარი, შვეიცარიელი მასწავლებელი მარკუსი.

21 წლის იოსი და მისი ორი ახალი მეგობარი კარლ რუპრეხტთან ერთად ჩაფრინდნენ ქალაქ რურენაბაკში. ადგილობრივი მოსახლეობა აფრთხილებდა საფრთხის შემცველი მოგზაურობის შესახებ, თუმცა ჯგუფი მაინც გაემგზავრა ჯუნგლებში, მდინარე ბენის ხეობაში. ხელმძღვანელობდნენ რუპრეხტის შედგენილი რუკით და ჩერდებოდნენ სოფლებში მარაგის შესავსებად და მედიკამენტების ასაღებად. როდესაც საკვები გამოელიათ დაიწყეს მაიმუნების ჭამა. ჯუნგლებში რამდენიმე დღის მოგზაურობის შემდეგ, მეგობრები მიხვდნენ, რომ რუპრეხტი ატყუებდა ოქროსა და ინდოეთის სოფლის შესახებ და იგი იყო ავსტრიელი კრიმინალი, რომელიც ოქროს ეძებდა თავისი ეგოისტური მიზნებისათვის. ამის გამო ჯგუფში სიტუაცია დაიძაბა, რამაც მარშრუტის შეცვლა გამოიწვია. გეილმა და გინსბერგმა გადაწყვიტეს ტივის აშენება და მისი საშუალებით გზის გაგრძელება მდინარე ტუიჩიზე, ხოლო შემდეგ მდინარე ბენიზე. რადგან რუპრეხტმა არ იცოდა ცურვა მარკუსთან ერთად მდინარის გასწვრივ ფეხით არჩია მგზავრობა სოფელ ტაკანამდე. შეთანხმდნენ რომ შეხვდებოდნენ აღდგომას ლა-პასში. სამი კვირის შემდეგ იოსი შეხვდა კევინს, რომელიც იოსის მოსაძებნად მოტორიანი ნავით ადგილობრივ მაცხოვრებელთან ერთად აუყვა მდინარის დინებას. ჯუნგლებიდან დაბრუნების შემდეგ სამი თვე მკურნალობდა საავადმყოფოში. რეჟისორი — გრეგ მაკლინი.

## პირადი ცხოვრება 
იოსი გინსბერგი დაიბადა და გაიზარდა თელ-ავივში. მისი მშობლები ჰოლოკოსტს გადაურჩნენ.

სამჯერ იყო ქორწინებაში. ჰყავს ოთხი შვილი: მია, ხაიამი, ნისიმი და შალომი. ისინი ცხოვრობენ ისრაელში, ავსტრალიასა და აშშ-ში.

## სქოლიო
კატეგორია:ებრაელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
გიორგი გუგუშვილი

**გიორგი (გია) ბონდოს ძე გუგუშვილი** (დ. 16 აგვისტო, 1952, თბილისი) — ქართველი მხატვარი.

დაამთავრა თბილისის სახელმწიფო სამხატვრო აკადემია (თსსა) 1977 წელს (პროფ. კ. მახარაძის სახელოსნო). 1983–1989 წლებში ასწავლიდა თბილისის მხატვრის სახლთან არსებულ ს. ქობულაძის სახელობის ნატიფი ხელოვნების სტუდიაში. 1987–1996 წლებში იყო საქართველოს მხატვართა კავშირის გამგეობის მდივანი, 2004-2006 წლებში თბილისის სახელმწიფო სამხატვრო აკადემიის პრორექტორი, 2006-2009 წლებში — თსსა სრული პროფესორი, სახვითი ხელოვნების ფაკულტეტის დეკანი, 2014 წლიდან — თსსა რექტორი.

გუგუშვილის ნამუშევრებიდან აღსანიშნავია: სერია „ორი ფლეიტა“, „ჩიტებზე მონადირე“ (ორივე 1984, მხატვრის საკუთრება), „მუსიკოსი“ (1985), „უცნობი“, „დასაწყისი“ (ორივე 1986, საქართველოს ხელოვნების მუზეუმი), „დაგვიანებული მგზავრის სიზმარი“ (1987, კერძო კოლექცია, მოსკოვი), „პური“ (1988), „პასტორალი“ (1991), „დიალოგი“ (1992), „თავისუფალი კაცი“ (1997) და სხვ.; ნამუშევრების სერიისათვის „დავით გარეჯა“, „ღვთისმშობელი“, „ნოსტალგია“ — მიენიჭა საქართველოს სახელმწიფო პრემია (1994). აქტიურად მონაწილეობს საქართველოსა და საზღვარგარეთ გამართულ პერსონალურ თუ ჯგუფურ გამოფენებში. 1988 წელს ოსაკაში (იაპონია) საერთაშ. გამოფენაზე დაჯილდოვდა ოქროს მედლით. 2007 წელს გამარჯვება მოიპოვა დუბაის საერთაშორისო სიმპოზიუმზე.

## ლიტერატურა
## რესურსები ინტერნეტში
კატეგორია:დაბადებული 16 აგვისტო
კატეგორია:დაბადებული 1952
კატეგორია:თბილისში დაბადებულები
კატეგორია:ქართველი მხატვრები
კატეგორია:საქართველოს სახელმწიფო პრემიის ლაურეატები
კატეგორია:თბილისის სახელმწიფო სამხატვრო აკადემიის კურსდამთავრებულები
გ
კატეგორია:მხატვრები ანბანის მიხედვით
კატეგორია:ცოცხალი ადამიანები
გუგული გუგუშვილი

**გუგული კოკის ასული გუგუშვილი** (დ. 19 სექტემბერი, 1923, სოფ. ეწერი, ახლანდ. აბაშის მუნიციპალიტეტი, — გ. 10 აგვისტო, 2010, თბილისი) — ქართველი ენტომოლოგი; ბიოლოგიის მეცნიერებათა დოქტორი (1977), პროფესორი (1996).  

1945 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი. 1946 წლიდან მუშაობდა ს. ვირსალაძის სახელობის სამედიცინო პარაზიტოლოგიისა და ტროპიკული მედიცინის სამეცნიერო-კვლევით ინსტიტუტში. 1999 წლიდან იყო ამავე ინსტიტუტის ტრანსმისიულ სნეულებათა ეპიდემიოლოგიისა და სამედიცინო ენტომოლოგიის განყოფილების ხელმძღვანელი. ამავდროულად, 1950 წლიდან ეწეოდა პედაგოგიურ საქმიანობას თბილისის სახელმწიფო ექიმთა დახელოვნების ინსტიტუტში. უშუალოდ ხელმძღვანელობდა მალარიის ლიკვიდაციას კოლხეთის დაბლობზე და მალარიის გადამტანების პრევენციას აფხაზეთსა და აჭარაში. დაჯილდოებულია ღირსების ორდენით (1999).

## ლიტერატურა
## რესურსები ინტერნეტში
კატეგორია:დაბადებული 19 სექტემბერი
კატეგორია:დაბადებული 1923
კატეგორია:გარდაცვლილი 10 აგვისტო
კატეგორია:გარდაცვლილი 2010
კატეგორია:აბაშის მუნიციპალიტეტში დაბადებულები
კატეგორია:ქართველი ენტომოლოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ღირსების ორდენის კავალრები
გ
ეთერ გუგუშვილი

**ეთერ ნიკოლოზის ასული გუგუშვილი** (დ. 2 სექტემბერი, 1925, თბილისი  — გ. 2 თებერვალი, 2005, იქვე) — ქართველი  თეატრმცოდნე, თეატრის ისტორიკოსი. საქართველოს (1967), აფხაზეთის (1974) და დაღესტნის (1984) ხელოვნების დამსახურებული მოღვაწე; ხელოვნებათმცოდნეობის დოქტორი (1971), პროფესორი (1973).

დაამთავრა  მოსკოვის ანატოლი ლუნაჩარსკის სახელობის თეატრალური ხელოვნების სახელმწიფო ინსტიტუტი  1950 წელს. 1954-1955 წლებში მუშაობდა  კულტურის სამინისტროში: იყო ხელოვნების საქმეთა მთავარი სამმართველოს უფროსის მოადგილე, შემდგომ სამმართველოს უფროსი; 1955-1972 წლებში შოთა რუსთაველის სახელობის საქართველოს სახელმწიფო თეატრალური ინსტიტუტის პრორექტორი, 1973-2005 წლებში — ინსტიტუტის რექტორი. წლების მანძილზე იყო საქართველოს თეატრის მოღვაწეთა კავშირის მდივანი და პრეზიდიუმის წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი საქართველოს კომუნისტური პარტიიდან. ხელი მოაწერა საქართველოს სახელმწიფოებრივი დამოუკიდებლობის აღდგენის აქტზე (9 აპრილი, 1991). 1995 წლიდან იყო ვახტანგ ჭაბუკიანის სახელობის საერთაშორისო ცენტრის პრეზიდენტი. გამოქვეყნებული აქვს არაერთი სამეცნიერო და მეთოდოლოგიური ნაშრომი ქართული თეატრის შესახებ. დაჯილდოებულია კოტე მარჯანიშვილის სახელობის პრემიით (1974), ღირსების ორდენით (1996).  
## გადაღებულია ფილმში
*1989: „წარსული მუდამ ჩვენთანაა“ რეჟ. ყარამან (გუგული) მგელაძე

## ლიტერატურა
## რესურსები ინტერნეტში
*ეთერ  გუგუშვილი — საქართველოს პარლამენტის ოფიციალური საიტი 
    

კატეგორია:დაბადებული 2 სექტემბერი
კატეგორია:დაბადებული 1925
კატეგორია:გარდაცვლილი 2 თებერვალი
კატეგორია:გარდაცვლილი 2005
კატეგორია:ქართველი თეატრმცოდნეები
კატეგორია:თბილისში დაბადებულები
კატეგორია:საქართველოს ღირსების ორდენის კავალრები
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საბჭოთა კავშირის კომუნისტური პარტიის წევრები
ე
ვლადიმერ გუგუშვილი

**ვლადიმერ ივანეს ძე გუგუშვილი** (დ. 17 დეკემბერი, 1934, თბილისი) — ქართველი გეოლოგი, გეოლოგიურ-მინერალოგიურ მეცნიერებათა დოქტორი (1981), პროფესორი (1991). 

დაამთავრა თბილისის სახელმწიფო უნივერსიტეტის გეოგრაფიულ–გეოლოგიური ფაკულტეტი 1958 წელს. 1958–1960 წლებში მუშაობდა საქართველოს გეოლოგიურ სამმართველოსა და ა. თვალჭრელიძის სახ. კავკასიის მინერალური ნედლეულის ინსტიტუტში, 1960 წლიდან, დროგამოშვებით, საქართველოს მეცნიერებათა აკადემიის ა. ჯანელიძის სახელობის გეოლოგიურ ინსტიტუტში სხვადასხვა თანამდებობაზე. 1991–1994 წლებში იყო საქართველოს გეოლოგიის, გეოდეზიის და კარტოგრაფიის დეპარტამენტის დირექტორი, 2004–2006 წლებში — სააქციო საზოგადოება „მადნეულის“ სამეთვალყურეო საბჭოს თავმჯდომარე და პერსპექტიული განვითარების სამსახურის უფროსი. აღმოაჩინა ორი საბადო (ახალი ბედისეულის ბენტონიტური თიხები და მადნეულის კერამიკული ნედლეული). გუგშვილი იყო საქართველოს გეოლოგიური საზოგადოების ვიცე-პრეზიდენტი და დედამიწის შემსწავლელ მეცნიერებათა სამეცნიერო-საექსპერტო საბჭოს თავმჯდომარე. გუგუშვილის შრომები ეხება ვულკანოლოგიისა და პეტროლოგიის საკითხებს, სასარგებლო წიაღისეულის, მ. შ. ფერადი ლითონების საბადოების გენეზისისა და პოსტმაგმური პროცესების როლს დედამიწის ქერქის ფორმირების პროცესში. 

## ბიბლიოგრაფია 
* Поствулканический процесс и формирование рудных и нерудных полезных ископаемых в интрадуговых палеорифтах и островных дугах. Монография, Тб., 1981;
* Вулканизм и поствулканический процесс на рифтовой и островодужной стадии развития Аджаро-Триалетии, Братислава, 1984;
* 25 წელი მსოფლიოს ვულკანებზე (მთარგმნელი). - თბილისი, საქართველო, ბ.ს. კომბ-ტი, 1992. - 268გვ.. - ISBN: 5-529-00374-5;
* საქართველოს ბელტის ცარცული ვულკანიზმი (ავტორი). - თბილისი, მეცნიერება, 1968. - 82გვ.

## ლიტერატურა
## რესურსები ინტერნეტში
კატეგორია:დაბადებული 17 დეკემბერი
კატეგორია:დაბადებული 1934
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი გეოლოგები
ვ
ნოდარ გუგუშვილი

**ნოდარ ევგენის ძე გუგუშვილი** (დ. 28 სექტემბერი, 1927, სოფ. ეწერი, ახლანდ. აბაშის მუნიციპალიტეტი, — გ. 25 ოქტომბერი, 1996, თბილისი) — ქართველი სპორტული ჟურნალისტი, საქართველოს დამსახურებული ჟურნალისტი (1976).

## ბიოგრაფია
დაამთავრა თბილისის სახელმწიფო უნივერსიტეტის ფილოსოფიის ფაკულტეტი 1950 წელს. იმავე წლიდან გარდაცვალებამდე მუშაობდა გაზეთ „ლელოში“, ასევე სპორტულ კომენტატორად საქართველოს რადიოსა და ტელევიზიაში (1976–1980), ჟურნალ „მართვეს“ რედაქტორად (1984–1992),ქართული ენციკლოპედიის მთავარი რედაქციის სპორტის სამეცნიერო საბჭოს წევრად (1966 წლიდან) და თავმჯდომარედ (1983 წლიდან). აშუქებდა სპორტის ისტორიის, ოლიმპიური მოძრაობის, კალათბურთის, ჭიდაობისა და ალპინიზმის საკითხებს. მიღებული ჰქონდა მ. კაკაბაძის სახელობის პრემია (1993), ღირსების ორდენი (1996) და სხვ.

## ბიბლიოგრაფია 
* ჩვენი ჩემპიონები, თბ., 1965; 
* ოლიმპიური ემბლემით სამყაროს გარშემო, თბ., 1973; 
* სპორტის ოქროს ზამთარი, თბ., 1976; 
* ოლიმპიური ენციკლოპედია, თბ., 1997.

## სტატიები 
* 
* 
* 
* 
* 

## ლიტერატურა
## რესურსები ინტერნეტში
* ციფრული ფოტომატიანე „ივერიელი“ 

## სქოლიო
კატეგორია:დაბადებული 28 სექტემბერი
კატეგორია:დაბადებული 1927
კატეგორია:გარდაცვლილი 25 ოქტომბერი
კატეგორია:გარდაცვლილი 1996
კატეგორია:აბაშის მუნიციპალიტეტში დაბადებულები
კატეგორია:ქართველი ჟურნალისტები
კატეგორია:საქართველოს ღირსების ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი სპორტული კომენტატორები
ნოდარ
აზერბაიჯანი და სუამი

**სუამი** შეიქმნა ევროკავშირსა და ნატო-ს წევრებთან უფრო ახლო ურთიერთობების დასამყარებლად. სუამის ქვეყნებს რეგიონში რუსული ექსპანსიონიზმისთვის წინააღმდეგობის გაწევა სურდათ. აზერბაიჯანი სტრატეგიულ როლს ასრულებს დემოკრატიისა და ეკონომიკური განვითარების ორგანიზაციაში. საერთაშორისო ორგანიზაციებთან და ცალკეულ ქვეყნებთან ურთიერთობების გაფართოება აზერბაიჯანის ინტერესებში შედის. სუამის ყველა ქვეყანა დამოკიდებულია რუსეთიდან ნავთობისა და გაზის იმპორტზე. იმავდროულად, აზერბაიჯანს აქვს ნავთობისა და გაზის მარაგი, რომელიც ექსპორტზე გადის რუსეთის გავლით. აზერბაიჯანს აქვს თავისი მილსადენები, რომლებიც უნდა დაიცვან სამხედროებმა, მაგრამ მოლდოვა და უკრაინა არ იზიარებენ ასეთ ინტერესს.

## ისტორია 
პირველად საქართველოს, უკრაინის, აზერბაიჯანისა და მოლდოვას თანამშრომლობა 1996 წელს დაიწყო ვენაში, ავსტრიაში, სადაც ოთხმა სახელმწიფომ შესთავაზეს ერთმანეთს საერთო მიზნები და ინიციატივები. 1997 წელს ევროპის საბჭოს სამიტზე, ამ სახელმწიფოების პრეზიდენტებმა გამოაცხადეს თავიანთი ინტერესები რეგიონალური თანამშრომლობის განვითარებაში. 1999 წლის 24 აპრილს სუამი გაფართოვდა სხვა წევრი სახელმწიფოთი - უზბეკეთით და დაერქვა სუუამი. 11 სექტემბრის ტერაქტმა ხელი შეუწყო უზბეკეთის გადაწყვეტილებას სუამში წევრობის შეწყვეტის შესახებ. 2006 წელს ორგანიზაციას სახელი შეეცვალა "დემოკრატიისა და ეკონომიკური განვითარების ორგანიზაციად".

2017 წლის 27 მარტს კიევში გაიმართა უკრაინის, საქართველოსა და მოლდოვას პრემიერ მინისტრების შეხვედრა და აზერბაიჯანის პრემიერ მინისტრის მოადგილის შეხვედრა. შედარებისთვის, 2008 წელს გამართულ პირველ შეხვედრაზე ჯგუფმა თავი დაანება ანტირუსულ სტრატეგიას და იმსჯელა ისეთი ეკონომიკური საკითხების შესახებ, როგორიცაა რეგიონალური სავაჭრო ხელშეკრულება და სატრანსპორტო დერეფანი. შეხვედრის დროს აზერბაიჯანმა სუამს მოუწოდა, ყურადღება მიაქციონ ვაჭრობასა და ტრანსპორტს. აზერბაიჯანის წარმომადგენელმა აღნიშნა, რომ სატრანსპორტო დერეფნის მუშაობა დაჩქარდა როგორც ორმხრივ, ასევე მრავალმხრივ ფორმატში. აზერბაიჯანი ასევე დაინტერესებულია სუამის აღორძინებით, როგორც ეკონომიკური თანამშრომლობის ორგანიზაციით და სუამ სივრცეში არსებული კონფლიქტების მოგვარების პლატფორმით. ”უპირველეს ყოვლისა, აუცილებელია გაერთიანდეს ძალისხმევა სუამის რეგიონში არსებული კონფლიქტების მოსაგვარებლად,” თქვა დეკემბერში სუამ-ის გენერალურმა მდივანმა და აზერბაიჯანელმა დიპლომატმა ალთაი ეფენდიევმა. აზერბაიჯანმა ასევე მოუწოდა სუამს, რომ ყურადღება მიაქციონ ვაჭრობასა და ტრანსპორტს.

## აზერბაიჯანის თავმჯდომარეობა სუამში 
სუამში აზერბაიჯანის პრეზიდენტობა დაიწყო 2007 წლის 19 ივლისს ბაქოს სამიტზე და გაგრძელდა ბათუმის სამიტამდე, 2008 წლის 1 ივნისს. ბაქოს სამიტი გაიმართა დევიზით "სუამი: კონტინენტების გაერთიანება". გრძელვადიანი განვითარების მნიშვნელობა და პარტნიორ ქვეყნებთან თანამშრომლობის სარგებელი ასახული იყო აზერბაიჯანის რესპუბლიკის პროგრამაში, პროგრამა კი ამ ორგანიზაციის საქმიანობის საფუძველს წარმოადგენდა 2007-2008 წლებში.

## იხილეთ აგრეთვე 
* აზერბაიჯანის საგარეო ურთიერთობები
* სუამი
* საქართველოს საქარეო პოლიტიკა

## რესურსები ინტერნეტში 
* Organization for Democracy and Economic Development - GUAM

## სქოლიო 
კატეგორია:აზერბაიჯანის საგარეო ურთიერთობები
კატეგორია:საქართველოს საგარეო ურთიერთობები
ჯემალ გუგუშვილი

**ჯემალ (ელგუჯა) სერგოს ძე გუგუშვილი** (დ. 14 აპრილი, 1945, აბაშა) — ქართველი ზოოტექნიკოსი, სპორტის მოღვაწე. სოფლის მეურნეობის მეცნიერებათა დოქტორი (1991), პროფესორი (1994), სპორტის დამსახურებული მუშაკი (2002); საქართველოს სოფლის მეურნეობის მეცნიერებათა აკადემიის წევრ–კოპესპონდენტი (2003), საქართველოს სოფლის მეურნეობის მეცნიერებათა აკადემიის აკადემიკოსი (2013), სომხეთის სასოფლო–სამეურნეო აკადემიის საპატიო პროფესორი (2000).

დაამთავრა საქართველოს ზოოტექნიკურ-სავეტერინარო ინსტიტუტი 1971 წელს. 1974-1987 წლებში მუშაობდა ამავე ინსტიტუტში სხვადასხვა სამეცნიერო და აკადემიურ თანამდებობაზე. 1998-2005 წლებში იყო ზოოტექიკურ-სავეტერინარო აკადემიის რექტორი. მისი კვლევის სფეროა მებოცვრეობის განვითარების პრობლემები. ამავდროულად მოღვაწეობა სპორტის სფეროში: 1994-1996 წლებში იყო საქართველოს ოლიმპიური ნაკრების მწვრთნელი ფეხბურთში, 2006–2007 — საქართველოს ფიზიკური აღზრდისა და სპორტის აკადემიის რექტორი. დაჯილდოებულია ღირსების ორდენით (2002).  

## ლიტერატურა
## რესურსები ინტერნეტში
კატეგორია:დაბადებული 14 აპრილი
კატეგორია:დაბადებული 1945
კატეგორია:აბაშის მუნიციპალიტეტში დაბადებულები
კატეგორია:ქართველი ზოოტექნიკოსები
კატეგორია:ფეხბურთის მწვრთნელები საქართველოში
კატეგორია:საქართველოს ღირსების ორდენის კავალრები
კატეგორია:სოფლის მეურნეობის მეცნიერებათა დოქტორები
კატეგორია:ქართველი პროფესორები
ჯ
აბდერა (თრაკია)

მინი|აბდერა თრაკიაში
მინი|აბდერა. ანტიკური ქალაქის ნაშთები.
**აბდერა** () — ძველბერძნული ქალაქი თრაკიაში, თანამედროვე ქალაქ ავდირას (ქსანთის ნომი, საბერძნეთი) მახლობლად, ეგეოსის ზღვის სანაპიროზე, მდ. მესტის შესართავთან. 

გადმოცემის მიხედვით აბდერა დაუარსებიათ ძვ. წ. VII საუკუნეში. დაახლ. ძვ. წ. 540 წელს აქ გადმოსახლდა იონიის ქალაქ თეოსის მოსახლეობა მას შემდეგ, რაც მათი სამშობლო სპარსელთა მეფე კიროსმა დაიპყრო. აბდერამ ცხოველი სავაჭრო ურთიერთობები დაამყარა თრაკიის შიდა რეგიონებთან. ძვ. წ. V საუკუნეში დელოსის კავშირის ერთ-ერთი მდიდარი და წარმატებული წევრი იყო. ძვ. წ. IV საუკუნეში თრაკიელთა თავდასხმების გამო აბდერა თანდათან დაკნინდა და უმნიშვნელო დასახლებად იქცა. აბდერადან იყვნენ ძველბერძენი ფილოსოფოსები — პროტაგორა და დემოკრიტე. არქეოლოგიურმა გათხრებმა გამოავლინა ანტიკური ქალაქის კედლის და სიმაგრეების, თეატრის, რომის ეპოქის აბანოების ნანგრევები, ნეკროპოლი, ასევე მოზაიკები, ქანდაკებები, წარწერები და ადგილობრივი წარმოების ტერაკოტის ფიგურების მდიდარი კოლექცია.

## ლიტერატურა
კატეგორია:საბერძნეთის არქეოლოგიური ძეგლები
კატეგორია:ძველი საბერძნეთის ქალაქები
მუჰამად აბდო

მინი|მუჰამად აბდო
**მუჰამად აბდო** (; დ. 1849 — გ. 11 ივლისი, 1905) — ეგვიპტელი სწავლული, იურისტი და საზოგადო მოღვაწე, ისლამის ლიბერალი რეფორმატორი.

სწავლობდა ალ-აზჰარის უნივერსიტეტში. სტუდენტობის პერიოდში მოექცა ფილოსოფოსის და რელიგიური მოაზროვნის, ჯამალ ალ-დინ ალ-ავღანის პანისლამისტური იდეოლოგიის ქვეშ. ბრიტანული ოკუპაციის პერიოდში პოლიტიკური რადიკალიზმის გამო ეგვიპტიდან გასახლებული იყო 1882-1888 წლებში. სამშობლოში დაბრუნების შემდეგ შეუდგა იურიდიულ კარიერას; მსახურობდა მოსამართლედ, 1899 წელს კი მუფთი გახდა. თავის ძირითად ნაშრომში „ტრაქტატი ღმერთის ერთადერთობის შესახებ“ (Risālat al-tawḥīd) ცდილობდა დაემტკიცებინა, რომ ისლამი აღმატებული იყო ქრისტიანობაზე, ვინაიდან მას მეცნიერებისა და ცივილიზაციის მიღწევების მიმართ მეტი მიმღებლობა გააჩნდა. აბდოს მოღვაწეობის პირობებში მოხდა ეგვიპტეში ისლამური კანონმდებლობის, ადმინისტრაციისა და განათლების სისტემის ლიბერალიზება. ის ქადაგებდა თანასწორობის, მიუკერძოებლობის, საზოგადოებრივი კეთილდღეობის და კეთილგონიერების პრინციპების დაცვას, თუნდაც ეს წინააღმდეგობაში ყოფილიყო ყურანის ტექსტის აღიარებულ ინტერპრეტაციასთან; ასევე მომხრე იყო ბრიტანელებთან მშვიდობიანი თანამშრომლობისა, რის გამოც დაპირისპირებული იყო ეგვიპტის მმართველ (ხედივე) აბას II-თან და ნაციონალისტ პოლიტიკურ მოღვაწე მუსტაფა ქამილ-ფაშასთან.

## რესურსები ინტერნეტში
კატეგორია:დაბადებული 1849
კატეგორია:გარდაცვლილი 11 ივლისი
კატეგორია:გარდაცვლილი 1905
კატეგორია:ეგვიპტელი იურისტები
კატეგორია:ეგვიპტელი ფილოსოფოსები
კატეგორია:მუსლიმი სასულიერო პირები
შემოქმედის ღვთისმშობლის ხატი

**შემოქმედის ღვთისმშობლის ხატი** — ღვთისმშობლის ორი ხატი შემოქმედის მონასტრიდან. ღვთისმშობლის ხატები ვინმე მგალობლიშვილმა გადაასვენა სამცხიდან შემოქმედში.

## პირველი ხატი
[მინი|ღვთისმშობლის ხატი, [დიმიტრი ერმაკოვი|დ. ერმაკოვი №122]]
1873 წელს ღვთისმშობლის ხატი (90x61 სმ.) პირველად ინახულა და აღწერა დიმიტრი ბაქრაძემ, 1890 წელს გამოაქვეყნა თავის შრომაში ნიკოდიმ კონდაკოვმა. ხატი შეტანილი აქვს თავის კატალოგში დიმიტრი ერმაკოვსაც (№122 და 13460).

ხატს ზემოდან ჰქონდა მრავალი ასომთავრული წარწერა, რომელშიც მამია II გურიელი და მისი თანამეცხედრე თინათინია მოხსენიებული.

დიდ ხატში ჩასმულია შედარებით მომცრო ზომის ღვთისმშობლის ხატი ჩვილით, ოქროს ამობურცულ შეჭედილობაზე, ჩასმულია სამი ხოშორი თვალი: ფირუზი, ლალი და იაგუნდი. უკანა მხარის ვერცხლის გარსამოსზე ჰქონდა შემდეგი წარწერა:

წარწერაში მოხსენიებულნი არიან: ვახტანგ I გურიელი, მისი მეუღლე ქაიხოსრო II ათაბაგის ასული თამარი და ძე ქაიხოსრო I გურიელი.

## მეორე ხატი
[მინი|ღვთისმშობლის ხატი, [დიმიტრი ერმაკოვი|დ. ერმაკოვი №120]]
დიმიტრი ბაქრაძე თავის 1873 წლის „მოგზაურობაში“ და ნიკოდიმ კონდაკოვი 1890 წელს აღწერენ დიდ ხატს. იგი შეტანილი აქვს თავის კატალოგში დიმიტრი ერმაკოვსაც (№120). 

მოოქროვილი ვერცხლის ჭედური დიდი ხატის ზმოები იყო: სიგრძე 1 არშინი და 4 გოჯი, სიგანე 1 არშინი (90 × 72 სმ.). ამ ხატს შუაგულში მდებარეობდა მცირე ჩასადგმელი ხატი ღვთისმშობლისა ოქროს მოჭედილობით, 14 ძვირფასი თვლის, რომელთაგან 1 კაკლისოდენა იაგუნდი იყო, ხოლო 4 ცოტათი მომცრო ფირუზი. მის (შიდა ხატის) ქვედა არშიაზე შემდეგი წარწერა იკითხებოდა:

დიდ ხატზე, ღვთისმშობლის შუახატის ქვემოთ მარჯვივ იკითხებოდა წარწერა:

დიდ ხატზე მარცხნივ უფრო მაღლა კიდეზე:

წარწერებში მოხსენიებილი ისტყვა „ფერხვა“ (ႴႰႾႥႠ) საქართველოში, გურიის გარდა არსად გამოიყენებოდა. აქ იგი ნიშნავდა ხელში ხატით ახალი წლის მილოცვას. ამ ჩვეულებას განსაკუთრებით მტკიცედ იცავდნენ მთელ გურიაში და სრულდებოდა ახალი წლის მხოლოდ მეორე დღეს. ამ წესჩვეულების დეტალები მეტად საყურადღებოა. წარწერაში აღნიშნული მთავრის ჩვეულებას დიდი ზეიმით იცავდნენ დიმიტრი გურიელის ოჯახში. მისი სიტყვებით, ახალ წელს ხატი შემოქმედის ტაძრიდან საზეიმოდ გამოჰონდათ ხოლმე გურიელის სასახლემდე და კვლავ უკან აბრუნებდნენ.

ხატზე მოხსენიებული პირების მამია II გურიელისა და მისი მეუღლის თინათინ დედოფლის მოღვაწეობის პერიოდი სავსებით ემთხვევა ხატზე არსებული თარიღს — 1601 წელს.

## ლიტერატურა
*Бакрадзе Д., „Археологическое путешествие по Гурии и Адчаре“. СПб. ст. 122-123, 1878г.
*Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 113-115, 1890г.

## სქოლიო
კატეგორია:შემოქმედის მონასტერი
კატეგორია:ქართული ხატები
კატეგორია:ღვთისმშობლის ხატები
რაშიდა ჯოუნსი

**რაშიდა ლეაჰ ჯოუნსი** (; დ. 25 თებერვალი, 1976) — ამერიკელი მსახიობი, პროდიუსერი და მწერალი. ცნობილია ენ პერკინსის შესრულებული როლით, რომელიც „NBC“-ის კომედიურ სერიალში, – „პარკები და რეკრეაცია“-ში (2009-2015) ითამაშა..

ჯოუნსი 2000–2002 წლებში „Fox“-ის დრამატულ სერიალში „Public Boston“ ლუიზა ფენის როლს თამაშობდა, ხოლო 2006 წლიდან 2011 წლამდე — „NBC“-ის კომედიურ სერიალ „ოფისი“-ში კარენ ფილიპელის როლს. 2016 წლიდან 2019 წლამდე მონაწილეობას იღებდა „TBS“-ს კომედიურ სერიალში „ენჯი ტრაიბეკა“.

ჯოუნსის ცნობადობა რამდენიმე ფილმში გადაღებულმა როლმაც მოუტანა, მათ შორისაა შემდეგი ფილმები: „მიყვარხარ ძმაო“ (2009), „სოციალური ქსელი“ (2010), „ჩვენი იდიოტი ძმა“ (2011), „მაპეტები“ (2011), „სელესტა და ჯესი სამუდამოდ“ (2012), „დამპლური თამაშები: შეგრჩა“ (2018). მას „სათამაშოების ისტორიები 4“-ის ისტორიის დაწერაში მონაწილეობა აქვს მიღებული.

## სქოლიო 
კატეგორია:XXI საუკუნის ამერიკელი კომიკოსები
კატეგორია:XXI საუკუნის ამერიკელი მომღერლები
კატეგორია:ჰარვარდის უნივერსიტეტის კურსდამთავრებულები
კატეგორია:გრემის ჯილდოს მფლობელები
კატეგორია:ამერიკელი მწერლები
კატეგორია:ამერიკელი ქალი გამხმოვანებლები
კატეგორია:ამერიკელი ფემინისტი მწერლები
კატეგორია:ამერიკელი ავტობიოგრაფები
კატეგორია:დაბადებული 1976
კატეგორია:დაბადებული 25 თებერვალი
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი მწერლები
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი არამხატვრული მწერლები
კატეგორია:XXI საუკუნის ამერიკელი სცენარისტები
კატეგორია:XXI საუკუნის ამერიკელი ქალი მწერლები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი არამხატვრული მწერლები
კატეგორია:აფრო-ამერიკელი სცენარისტები
კატეგორია:ამერიკელი კინოპროდიუსერები
კატეგორია:ამერიკელი ტელემსახიობი ქალები
კატეგორია:ამერიკელი ქალი არამხატვრული მწერლები
კატეგორია:ამერიკელი ქალი სცენარისტები
კატეგორია:ჰარვარდის კოლეჯის კურსდამთავრებულები
კატეგორია:ქალი ავტობიოგრაფები
კატეგორია:ცოცხალი ადამიანები
გიორგი მაკასარაშვილი

**გიორგი მაკასარაშვილი** (დ. 16 ივლისი, 1958, თბილისი) — ქართველი და საბჭოთა სპორტსმენი (თავისუფალი ჭიდაობა), მსოფლიოს თასის მფლობელი (1981), მსოფლიო უნივერსიადის ჩემპიონი (1981), ევროპის ჩემპიონი ახალგაზრდებს შორის (1976), საბჭოთა კავშირის საერთაშორისო კლასის სპორტის ოსტატი.

## ძირითადი შედეგები 
## რესურსები ინტერნეტში 
* გიორგი მაკასარაშვილი — ქართული სპორტი 

კატეგორია:დაბადებული 16 ივლისი
კატეგორია:დაბადებული 1958
კატეგორია:თბილისში დაბადებულები
კატეგორია:ქართველი მოჭიდავეები თავისუფალ სტილში
კატეგორია:საბჭოთა კავშირის საერთაშორისო კლასის სპორტის ოსტატები
თათია ლორთქიფანიძე

**თათია ლორთქიფანიძე** (დ. 11 ივნისი, 1993, თბილისი) — ქართველი სპორტსმენი (ძალოსნობა), კახიაშვილის სახელობის ტურნირის გამარჯვებული (2016, თბილისი, საქართველო).

## ძირითადი შედეგები 
## რესურსები ინტერნეტში 
* თათია ლორთქიფანიძე  — ქართული სპორტი 

კატეგორია:დაბადებული 11 ივნისი
კატეგორია:დაბადებული 1993
კატეგორია:თბილისში დაბადებულები
კატეგორია:ქართველი ძალოსნები
კატეგორია:ქალები სპორტში
გოგა მამიაური

**გოგა მამიაური** (დ. 3 აპრილი, 1999, თბილისი) — ქართველი სპორტსმენი (თავისუფალი ჭიდაობა), ჭაბუკებს შორის საერთაშორისო ტურნირის გამარჯვებული (2015, თბილისი, საქართველო, 69 კგ), ჭაბუკებს შორის საერთაშორისო ტურნირის გამარჯვებული (2015, იზმირი, თურქეთი, 63 კგ), ჭაბუკებს შორის საერთაშორისო ტურნირის გამარჯვებული (2016, ბაქო, აზერბაიჯანი, 69 კგ), ახალგაზრდებს შორის საერთაშორისო ტურნირის გამარჯვებული (2018, რიგა, ლატვია, 74 კგ).

## ძირითადი შედეგები 
## რესურსები ინტერნეტში 
* გოგა მამიაური  — ქართული სპორტი 

კატეგორია:დაბადებული 3 აპრილი
კატეგორია:დაბადებული 1999
კატეგორია:თბილისში დაბადებულები
კატეგორია:ქართველი მოჭიდავეები თავისუფალ სტილში
ალეკო მამიაშვილი

**ალეკო მამიაშვილი** (დ. 20 მაისი, 1999, გორი) — ქართველი სპორტსმენი (ძიუდო). ჭაბუკებს შორის ევროპის ჩემპიონატის მესამე პრიზიორი (2016, 66 კგ). ჭაბუკებს შორის ევროპის თასის ვერცხლის მედლის მფლობელი (2016, ბელსკო-ბიალა, პოლონეთი).

## ძირითადი შედეგები 
## რესურსები ინტერნეტში 
* ალეკო მამიაშვილი  — ქართული სპორტი

კატეგორია:დაბადებული 20 მაისი
კატეგორია:დაბადებული 1999
კატეგორია:გორში დაბადებულები
კატეგორია:ქართველი ძიუდოისტები
ბექა მამუკაშვილი

**ბექა მამუკაშვილი** (დ. 8 სექტემბერი, 1997, გარდაბანი) — ქართველი სპორტსმენი (ბერძნულ-რომაული ჭიდაობა), ახალგაზრდებს შორის საერთაშორისო ტურნირის გამარჯვებული (2017, სასარი, იტალია, 84 კგ). 

## ძირითადი შედეგები 
## რესურსები ინტერნეტში 
* ბექა მამუკაშვილი  — ქართული სპორტი

კატეგორია:დაბადებული 8 სექტემბერი
კატეგორია:დაბადებული 1997
კატეგორია:გარდაბნის მუნიციპალიტეტში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
ავერი მატკავა

**ავერი მატკავა** (დ. 15 იანვარი, 1939, აბაშა) — ქართველი სპორტსმენი (კანოე), სსრკ ორგზის ჩემპიონი (1965, ერთადგილიანი, 1000 მ), (1966, ოთხადგილიანი, სსრკ ხალხთა V სპარტაკიადის ჩემპიონი (1971, ორადგილიანი, 1000 მ), საერთაშორისო კლასის სპორტის ოსტატი.

## ძირითადი შედეგები 
## რესურსები ინტერნეტში 
* ავერი მატკავა  — ქართული სპორტი

კატეგორია:დაბადებული 15 იანვარი
კატეგორია:დაბადებული 1939
კატეგორია:აბაშის მუნიციპალიტეტში დაბადებულები
იაკობ მაქარაშვილი

**იაკობ მაქარაშვილი** (დ. 25 დეკემბერი, 1985, თბილისი) — ქართველი სპორტსმენი (თავისუფალი ჭიდაობა), საერთაშორისო ტურნირის ბრინჯაოს პრიზიორი (2015, კასპიისკი, რუსეთი, 74 კგ).

## ძირითადი შედეგები 
## რესურსები ინტერნეტში 
* იაკობ მაქარაშვილი  —  ქართული სპორტი

კატეგორია:დაბადებული 25 დეკემბერი
კატეგორია:დაბადებული 1985
კატეგორია:თბილისში დაბადებულები
კატეგორია:ქართველი მოჭიდავეები თავისუფალ სტილში
კატეგორია:ცოცხალი ადამიანები
დორის დეი

**დორის დეი**  (დაბ. სახელი **დორის მერი ენი კეიპელჰოფი** ; დ. 3 აპრილი, 1922 — გ. 13 მაისი, 2019) — ამერიკელი მომღერალი, მსახიობი და აქტივისტი. 

დორისმა სამომღერლო კარიერა 1939 წელს დაიწყო, თუმცა კარიერულ წარმატებას 1945 წელს მიაღწია, როდესაც ლის ბრაუნთან ერთად ორი ჩანაწერი „Sentimental Journey“ და „My Dreams Are Getting Better All the Time“-ი გამოაქვეყნა. შემდგომ მან ბრაუნთან ერთად მუშაობა შეწყვიტა და  სოლო კარიერა განაგრძო. 1947–1967 წლებში მან 650-ზე მეტი სიმღერა ჩაწერა. 

დეის სამსახიობო კარიერა 1948 წელს დაიწყო, როდესაც მონაწილეობა მიიღო რომანტიკულ მიუზიკლში, „Romance on the High Seas“-ში. იგი მრავალი ჟანრის ფილმშია გადაღებული, მათ შორისაა: მიუზიკლი, კომედია, დრამა და ტრილერის ჟანრი. 1953 წელს იგი გადაიღეს მიუზიკლში, „უბედური ჯეინი“-ში. ხოლო 1956 წელს, ჯეიმზ სტიუარტთან ერთად, „ადამიანი, რომელმაც ბევრი იცოდა“-ში. 1959 წლის ფილმში „ინტიმური საუბრები“ შესრულებული როლისთვის ის წარდგენილი იყო ოსკარზე საუკეთესო მსახიობი ქალისთვის. 1963 წელს, ჯეიმზ გარნერთან ერთად გადაიღეს „Move Over, Darling“-ში და „The Thrill of It All“-ში. მისი სამსახიობო კარიერის დასასრულს, 1968–1973 წლებში მონაწილეობას იღებდა „The Doris Day Show“-ში. 

დეი 1960-იანებისას, ერთ-ერთი საუკეთესო ფილმების ვარსკვლავი იყო. 2011 წელს მან გამოაქვეყნა 29-ე სტუდიო ალბომი, „My Heart“-ი, რომელიც შემდგომ შედიოდა აშშ-ს საუკეთესო 10 ალბომში. 

## სქოლიო 
კატეგორია:ამერიკელი მომღერლები
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:დაბადებული 3 აპრილი
კატეგორია:დაბადებული 1922
კატეგორია:გარდაცვლილი 2019
კატეგორია:გარდაცვლილი 13 მაისი
კატეგორია:ჰოლივუდის დიდების ხეივანი
ქერიმ მაჩალიკაშვილი

**ქერიმ მაჩალიკაშვილი** (დ. 24 აპრილი, 1999, ახმეტა) — ქართველი სპორტსმენი (ბერძნულ-რომაული ჭიდაობა),  ჭაბუკებს შორის საერთაშორისო ტურნირის გამარჯვებული (2015, თბილისი, საქართველო, 63 კგ), ჭაბუკებს შორის საერთაშორისო ტურნირის გამარჯვებული (2016, ბათუმი, საქართველო, 63 კგ).

## ძირითადი შედეგები 
## რესურსები ინტერნეტში 
* ქერიმ მაჩალიკიაშვილი  — ქართული სპორტი

კატეგორია:დაბადებული 24 აპრილი
კატეგორია:დაბადებული 1999
კატეგორია:ახმეტის მუნიციპალიტეტში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
გია მაჭავარიანი

**გია მაჭავარიანი** (დ. 25 თებერვალი, 1985, ჩაქვი) — ქართველი სპორტსმენი (ძალოსნობა), ლონდონის 2012 წლის ოლიმპიური თამაშების მონაწილე.

## ძირითადი შედეგები 
## რესურსები ინტერნეტში 
* გია მაჭავარიანი  — ქართული სპორტი

კატეგორია:დაბადებული 25 თებერვალი
კატეგორია:დაბადებული 1985
კატეგორია:ქართველი ძალოსნები
კატეგორია:ცოცხალი ადამიანები
ბიძინა მიქიაშვილი

**ბიძინა მიქიაშვილი** (დ. 28 მაისი, 1968, ამბროლაური) — ქართველი სპორტსმენი (ძალოსნობა), ევროპის ჩემპიონატებზე აკვრაში მცირე ოქროს (1996) და მცირე ბრინჯაოს (1995) მფლობელი. XXVI ოლიმპიური თამაშების მონაწილე (1996, ატლანტა)

## ძირითადი შედეგები 
## რესურსები ინტერნეტში 
* ბიძინა მიქიაშვილი  — ქართული სპორტი

კატეგორია:დაბადებული 28 მაისი
კატეგორია:დაბადებული 1968
კატეგორია:ამბროლაურის მუნიციპალიტეტში დაბადებულები
კატეგორია:ქართველი ძალოსნები
კატეგორია:ცოცხალი ადამიანები
ალექსი მოდებაძე

**ალექსი მოდებაძე** (დ. 21 თებერვალი, 1978, თბილისი) — ქართველი სპორტსმენი (თავისუფალი ჭიდაობა). ევროპის ვიცე-ჩემპიონი  (2001, ბუდაპეშტი, უნგრეთი), ორგზის ევროპის ჩემპიონატის ბრინჯაოს პრიზიორი  (2003, რიგა, ლატვია; 2007, სოფია, ბულგარეთი). ახალგაზრდებში მსოფლიოს ვიცე-ჩემპიონი  (1998, ლას-ვეგასი, აშშ), საერთაშორისო ტურნირებში გამარჯვებული.

## ძირითადი შედეგები 
## რესურსები ინტერნეტში 
* ალექსი მოდებაძე  — ქართული სპორტი

კატეგორია:დაბადებული 21 თებერვალი
კატეგორია:თბილისში დაბადებულები
კატეგორია:ქართველი მოჭიდავეები თავისუფალ სტილში
კატეგორია:დაბადებული 1978
კატეგორია:ცოცხალი ადამიანები
რომან მარსაგიშვილი

**რომან მარსაგიშვილი** (დ. 4 აპრილი, 1949, სოფ. კარკუჩა, ყაზბეგის რაიონი) —  ქართველი თანამდებობის პირი, ინჟინერი, იურისტი, პოლიტიკოსი,  სპორტსმენი (თავისუფალი ჭიდაობა), გერმანიის (1974), მონღოლეთის (1977), პოლონეთის (1975, 77 კგ) საერთაშორისო ტურნირებში გამარჯვებული, საერთაშორისო კლასის სპორტის ოსტატი.

1975 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი სპეციალობით - ავტომობილები და საავტომობილო მეურნეობა.  მოსკოვის მილიციის უმაღლესი სკოლის სამართალმცოდნეობის ფაკულტეტი. 2008-2012 წლებში იყო საქართველოს მე-7 მოწვევის პარლამენტის წევრი  (ყაზბეგის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## ძირითადი შედეგები 
## რესურსები ინტერნეტში 
* რომან მარსაგიშვილი  — ქართული სპორტი

კატეგორია:დაბადებული 4 აპრილი
კატეგორია:დაბადებული 1949
კატეგორია:ქართველი მოჭიდავეები თავისუფალ სტილში
კატეგორია:საქართველოს VII მოწვევის პარლამენტის წევრები
კატეგორია:ყაზბეგის მუნიციპალიტეტში დაბადებულები
მალხაზ მუზიაშვილი

**მალხაზ მუზიაშვილი** (დ. 10 მაისი, 1985, გორი) — ქართველი სპორტსმენი (თავისუფალი ჭიდაობა). ევროპის ჩემპიონატის ბრინჯაოს პრიზიორი (2009, ვილნიუსი, ლიეტუვა, -66 კგ).

## ძირითადი შედეგები 
## რესურსები ინტერნეტში 
* მალხაზ მუზიაშვილი  — ქართული სპორტი

კატეგორია:დაბადებული 10 მაისი
კატეგორია:დაბადებული 1985
კატეგორია:გორის მუნიციპალიტეტში დაბადებულები
კატეგორია:ქართველი მოჭიდავეები თავისუფალ სტილში
გურამ მჭედლიძე

**გურამ მჭედლიძე** (დ. 12 აგვისტო, 1972, ოჩამჩირე) — ქართველი სპორტსმენი (თავისუფალი ჭიდაობა), ევროპის ჩემპიონატის ბრინჯაოს პრიზიორი (2000, ბუდაპეშტი, უნგრეთი, 76 კგ). 2000 წლის სიდნეის ოლიმპიადის მონაწილე (XIII ადგილი). 1995-1999 წლებში ასპარეზობდა უკრაინის სახელით.

## ძირითადი შედეგები 
## რესურსები ინტერნეტში 
* გურამ მჭედლიძე  — ქართული სპორტი

კატეგორია:დაბადებული 1972
კატეგორია:ოჩამჩირის მუნიციპალიტეტში დაბადებულები
კატეგორია:ქართველი მოჭიდავეები თავისუფალ სტილში
კატეგორია:დაბადებული 12 აგვისტო
კატეგორია:ცოცხალი ადამიანები
თორნიკე ნაგლიაშვილი

**თორნიკე ნაგლიაშვილი** (დ. 15 სექტემბერი, 1996, მცხეთა) — ქართველი სპორტსმენი (ძიუდო), ახალგაზრდებს შორის ევროპის თასის გამარჯვებული (2015, ათენი, საბერძნეთი, 60 კგ), ევროპის თასის გამარჯვებული (2018, ზაარბრიუკენი, გერმანია, 66 კგ).

## ძირითადი შედეგები 
## რესურსები ინტერნეტში 
* თორნიკე ნაგლიაშვილი  — ქართული სპორტი

კატეგორია:დაბადებული 25 სექტემბერი
კატეგორია:დაბადებული 1996
კატეგორია:მცხეთის მუნიციპალიტეტში დაბადებულები
კატეგორია:ქართველი ძიუდოისტები
ოთარ ნავერიანი

**ოთარ ნავერიანი** (დ. 30 მაისი, 1999, მარნეული) — ქართველი სპორტმენი (კრივი), ჭაბუკებს შორის საერთაშორისო ტურნირის გამარჯვებული (2015, აზერბაიჯანი, 50 კგ).

## ძირითადი შედეგები 
## რესურსები ინტერნეტში 
* ოთარ ნავერიანი  — ქართული სპორტი

კატეგორია:დაბადებული 30 მაისი
კატეგორია:დაბადებული 1999
კატეგორია:მარნეულის მუნიციპალიტეტში დაბადებულები
კატეგორია:ქართველი მოკრივეები
ოთარ ნათელაშვილი

**ოთარ ნათელაშვილი** (დ. 29 მაისი, 1944, დუშეთი) — ქართველი სპორტსმენი (ძიუდო), ევროპის ვიცე-ჩემპიონი (1968, ლოზანა, შვეიცარია, 70 კგ). საერთაშორისო ტურნირების ბრინჯაოს პრიზიორი (1971, ლინცი, ავსტრია, 70 კგ). ღირსების ორდენის კავალერი. 

## ძირითადი შედეგები 
## რესურსები ინტერნეტში 
* ოთარ ნათელაშვილი — ქართული სპორტი

კატეგორია:დაბადებული 29 მაისი
კატეგორია:დაბადებული 1944
კატეგორია:დუშეთის მუნიციპალიტეტში დაბადებულები
კატეგორია:ქართველი ძიუდოისტები
კატეგორია:საქართველოს ღირსების ორდენის კავალრები
ალექსანდრე მსხალაძე

**ალექსანდრე მსხალაძე** (დ. 28 აპრილი, 1988) — ქართველი სპორტსმენი (ძიუდო). მსოფლიო თასის ვერცხლის პრიზიორი (2012, 100 კგ). ჭაბუკებს შორის ევროპის ჩემპიონატი ბრინჯაოს პრიზიორი (2004, 90 კგ).

## ძირითადი შედეგები 
## რესურსები ინტერნეტში 
* ალექსანდრე მსხალაძე  — ქართული სპორტი

კატეგორია:დაბადებული 28 აპრილი
კატეგორია:დაბადებული 1988
კატეგორია:ქართველი ძიუდოისტები
გიორგი ნიაზაშვილი

**გიორგი ნიაზაშვილი** (დ. 19 მაისი, 1998, თბილისი) — ქართველი სპორტსმენი (ძიუდო), ჭაბუკებს შორის ევროპის თასის გამარჯვებული (2015, ბელსკო-ბიალა, პოლონეთი, 50 კგ).

## ძირითადი შედეგები 
## რესურსები ინტერნეტში 
* გიორგი ნიაზაშვილი  — ქართული სპორტი

კატეგორია:დაბადებული 19 მაისი
კატეგორია:დაბადებული 1998
კატეგორია:თბილისში დაბადებულები
კატეგორია:ქართველი ძიუდოისტები
მირიან მაისურაძე

|}
**მირიან მაისურაძე** (დ. 7 დეკემბერი, 1999, ონი) — ქართველი სპორტსმენი (თავისუფალი ჭიდაობა), ჭაბუკებს შორის მსოფლიოს ჩემპიონი (2016, 76 კგ), ახალგაზრდებს შორის ევროპის ჩემპიონი (2019, 86 კგ).

## ძირითადი შედეგები 
## რესურსები ინტერნეტში 
* მირიან მაისურაძე  — ქართული სპორტი

კატეგორია:დაბადებული 7 დეკემბერი
კატეგორია:დაბადებული 1999
კატეგორია:ონის მუნიციპალიტეტში დაბადებულები
კატეგორია:ქართველი მოჭიდავეები თავისუფალ სტილში
მ
კატეგორია:ცოცხალი ადამიანები
კირნათის ხიდები

**კირნათის ხიდები** — ოთხი ერთმალიანი ხიდის საერთო სახელწოდება საქართველოში, ხელვაჩაურის მუნიციპალიტეტის სოფელ კირნათისაკენ მიმავალ საავტომობილო გზაზე, რომელიც რამდენიმე ადგილას კვეთს პატარა მდინარეთა ხეობებს. თარიღდება XIX საუკუნის 80-იანი წლებით. ხიდები ჩართულია იმ გზაზე, რომელიც უმოკლესია ბათუმიდან ბორჩხის, ართვინის, არტანუჯის, შავშეთისა და არტაანის მიმართულებით.

## კირნათის ხიდი N1
მინი|კირნათის ხიდი N1
ერთმალიანი ხიდი (სიგრძე 19 მ., სიგანე — 5 მ., ბურჯებსშორის მანძილი — 6 მ., წყლის დონიდან კამარამდე — 5 მ., თავბანდამდე — 6 მ., თავბანდის სისქე — 1 მ.) აღმართულია ხეობაში, სადაც გზა რკალს ხაზავს, შესაბამისად გზის მიმყოლად დაგეგმარებული ხიდიც რკალის ფორმას იმეორებს. ის ქვითა და კირით არის აშენებული. მასიურ ბურჯებზე დაყრდნობილ ხიდის თაღს მწყობრად განლაგებული ქვები შემოწერს. რელიეფის გათვალისწინებით, ხიდის ერთ მხარეს ბურჯები უფრო მასშტაბურია. ერთიან სიბრტყეს, დიდი ზომის ქვების თანმიმდევრული წყობა, კიდევ უფრო მასიურს ხდის.

## კირნათის ხიდი N2
ხიდი ხეობაში ისეა აგებული, რომ რკალს შემოხაზავს. ის ერთმალიანია. ნაგებია თანმიმდევრულად განლაგებული დიდი ზომის ქვებით. მასიური ბურჯები რელიეფს კარგად ერწყმის. თაღს ნახევარწრეზე თანმიმდევრულად განლაგებული ქვენი შემოწერს. ხიდს, გზის შემომსაზღვრელი დაბალი ქვის მოაჯირი ერთვის, რომლის „კედელიც“ ცალ მხარეს გრძელდება და გზას მიუყვება. ხიდის ზედაპირი ასფალტით არის დაფარული.

## კირნათის ხიდი N3
ერთმალიანი ხიდი ხეობაში ისეა აგებული, რომ რკალს შემოწერს. ის დიდი ზომის ქვებით არის აგებული. მალის თაღს ნახევარწრეზე, ბურჯებისა და კამარის საპირეებზე გამოყენებულია თლილი, კარგად დამუშავებული სწორკუთხოვანი ქვები კირის ხსნარზე. ბურჯები ამოვსებულია მდინარის ქვა-ღორღით. ხიდზე მოწყობილია თანამედროვე ლითონის მოაჯირი.

## კირნათის ხიდი N4
ერთმალიანი ხიდი ქვით არის აგებული. ის, კირნათის სხვა ხიდებისაგან განსხვავებით, სწორხაზოვნად არის დაგეგმარებული. მალის თაღს ნახევარწრეზე თანმიმდევრულად განლაგებული ქვები განსაზღვრავს. მასიური ბურჯები რელიეფს კარგად არის მორგებული. ხიდის ზედაპირი ასფალტით არის დაფარული და მოწყობილია ლითონის თანამედროვე მოაჯირები.

## რესურსები ინტერნეტში
კატეგორია:ხელვაჩაურის მუნიციპალიტეტის ხიდები
კატეგორია:აჭარის ქვისთაღოვანი ხიდები
ედგარ რინკევიჩი

**ედგარ რინკევიჩი** (დ.  21 სექტემბერი, 1973, იურმალა, ლატვიის სსრ, სსრკ) — ლატვიელი პოლიტიკოსი, ლატვიის საგარეო საქმეთა მინისტრი 2011-2023 წლებში, 2023 წლიდან ლატვიის პრეზიდენტი. 
 
## ადრეული ცხოვრება და განათლება 
რინკევიჩმა დაწყებითი განათლება იურმალას საშუალო სკოლაში მიიღო, შემდეგ კი სწავლა გააგრძელა ლატვიის უნივერსიტეტში, სადაც ბაკალავრის ხარისხის მოიპოვა ისტორიისა და ფილოსოფიის მეცნიერებებში (1995). 1997 წელს მოიპოვა მაგისტრის წოდება პოლიტიკურ მეცნიერებებში. მეორე სამაგისტრო ხარისხი დაიცვა ნიდერლანდებში, გრონინგენის უნივერსიტეტში .

## კარიერა 
1993 წელს რინკევიჩმა კარიერა ლატვიის რადიოს საგარეო პოლიტიკისა და საერთაშორისო ურთიერთობების სექციაში ჟურნალისტობით დაიწყო. 1995 წელს თავდაცვის სამინისტროში დაიკავა პოზიცია, ხოლო შემდეგ წელს უკვე იმავე დეპარტამენტის დირექტორად დაინიშნა. 1997 წლის მაისში ჯერ თავდაცვის მინისტრის მოადგილედ გადაიყვანეს, შემდეგ კი - სახელმწიფო მდივნის პოსტზე.

1998 წლიდან 2004 წლამდე რინკვიჩი პოლიტიკური პარტია „ლატვიის გზის“ წევრი იყო. 1998 წლის თებერვალში იგი აშშ-ბალტიის პარტნიორობის ქარტიის დისკუსიაში ჩაერთო; 2002 წლიდან 2003 წლამდე იყო ლატვიის დელეგაციის წევრი, რომელიც აწარმოებდა მოლაპარაკებებს ნატოში შესვლის შესახებ (იმ დროისთვის იკავებდა დელეგაციის უფროსის მოადგილის პოზიციას). 2011 წლისთვის იგი დაინიშნა ლატვიის პრეზიდენტის კანცელარიის უფროსად. იმავე წლის ოქტომბერში რინკევიჩსი შეუერთდა ვალდის დომბროვსკის მთავრობას, როგორც საგარეო საქმეთა მინისტრი. 2012 წლის იანვარში მისი პარტია ოფიციალურად შევიდა მმართველ ალიანსში „ზატლერების რეფორმების პარტიასთან“. 2014 წელს ჩაერთო საპარლამენტო არჩევნებში და არჩეულ იქნა პარლამენტარად; იგი კვლავ მსახურობდა საგარეო საქმეთა მინისტრის პოსტზე 2023 წლამდე.

2014 წლის 6 ნოემბერს მან Twitter-ის საკუთარ პროფილზე საჯაროდ განაცხადა თავისი სექსუალური ორიენტაციის შესახებ და თქვა, რომ გეია. ამ ფაქტით ის გახდა პირველი გეი კანონმდებელი ლატვიის ისტორიაში და ასევე ყველაზე ცნობილი ღიად გეი პოლიტიკოსი ყოფილი საბჭოთა ბლოკის სახელმწიფოებში. ამასთანავე, 2023 წელს პრეზიდენტად არჩევის შემდეგ რინკევიჩი გახდა პირველი ღიად გეი პრეზიდენტი ევროკავშირის ქვეყნებში.

## რესურსები ინტერნეტში 
* 
* 
* 

## სქოლიო
კატეგორია:დაბადებული 1973
კატეგორია:ლგბტ ადამიანები
კატეგორია:დაბადებული 21 სექტემბერი
კატეგორია:ლატვიელი პოლიტიკოსები
კატეგორია:ცოცხალი ადამიანები
მარადიდის ჯამე

**მარადიდის ჯამე** — არქიტექტურული ძეგლი, ქვის ორსართულიანი ჯამე. მდებარეობს ხელვაჩაურის მუნიციპალიტეტის სოფელ მარადიდში. თარიღდება XX საუკუნის დასაწყისით. 

## ძეგლის აღწერა
ქვით ნაშენი ჯამე, არქიტექტურულ-მხატვრული იერსახით, რეგიონისათვის ტრადიციული ხის მეჩეთების ხუროთმოძღვრული მემკვიდრეობის ნაწილია, აჭარული საცხოვრებელი სახლის სახესხვაობის შენარჩუნებით. სწორკუთხა გეგმარების ორსართულიანი ჯამე, ნახევარსარდაფსა და ორსინათლიან სამლოცველო დარბაზს მოიცავს, რომლის ინტერიერიც ცენტრალურ ნაწილში დაბალი გუმბათით არის გადახურული. აღსანიშნავია ინტერიერის მხატვრული გაფორმება, რომელიც, უმეტესად, მცენარეულ მოტივებზე დაფუძნებულ ხეზე კვეთილობის ოსტატობას წარმოადგენს.

## რესურსები ინტერნეტში
კატეგორია:ხელვაჩაურის მუნიციპალიტეტის ჯამეები
ანზორ მარტყოფლიშვილი

**ანზორ (ფირუზ) მარტყოფლიშვილი** (დ. 14 ოქტომბერი, 1940, ზემო მაჩხაანი, დედოფლისწყარო — გ. 11 მაისი, 2018, თბილისი) — ქართველი და საბჭოთა სპორტსმენი (ძიუდო), ევროპის ჩემპიონი (1968, ლოზანა, შვეიცარა, 63 კგ), სხვადასხვა საერთაშორისო ტურნირის გამარჯვებული (1971, თბილისი, 63 კგ; ლინცი, ავსტრია, 70 კგ; 1973, დარმშტადტი, გერმანიის ფედერაციული რესპუბლიკა, 63 კგ ). იგი იყო საერთაშორისო კატეგორიის მსაჯი ძიუდოსა და სამბოში, საქართველოს ჭაბუკ და ახალგაზრდა ძიუდოისტთა ნაკრების მთავარი მწვრთნელი (1973-1980), საბჭოთა კავშირის ძიუდოისტთა ნაკრები გუნდის უფროსი (1980-1986), საქართველოს ძიუდოს ფედერაციის ვიცე-პრეზიდენტი (1994-2004), 2005 წლიდან კი გარდაცვალებამდე საქართველოს ძიუდოს ფედერაციის გენერალური მდივანი. საბჭოთა კავშირის საერთაშორისო კლასის სპორტის ოსტატი, საბჭოთა კავშირის დამსახურებული მწვრთნელი, საქართველოს დამსახურებული მწვრთნელი. სპორტის რაინდი (2017) და ღირსების ორდენის კავალერი (1998).

## ძირითადი შედეგები 
## რესურსები ინტერნეტში 
* ანზორ მარტყოფლიშვილი  — ქართული სპორტი

კატეგორია:დაბადებული 14 ოქტომბერი
კატეგორია:დაბადებული 1940
კატეგორია:გარდაცვლილი 11 მაისი
კატეგორია:გარდაცვლილი 2018
კატეგორია:დედოფლისწყაროს მუნიციპალიტეტში დაბადებულები
კატეგორია:ქართველი ძიუდოისტები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის დამსახურებული მწვრთნელები
კატეგორია:საქართველოს დამსახურებული მწვრთნელები
კატეგორია:საბჭოთა კავშირის საერთაშორისო კლასის სპორტის ოსტატები
ნიკოლო ამანიტი

**ნიკოლო ამანიტი** (; დ. 25 სექტემბერი, 1966) — იტალიელი მწერალი. ვიარეჯოს პრემიისა და პრემია სტრეგას მფლობელი.

ცნობილი გახდა 2001 წელს გამოცემული რომანით „Io non ho paura“ (*არ მეშინია*), რომლის მიხედვითაც გაბრიელე სალვატორესმა იმავე სახელწოდების ფილმი გადაიღო.

## ბიოგრაფია
ნიკოლო ამანიტი დაიბადა რომში. სწავლობდა ბიოლოგიურ მეცნიერებებს, მაგრამ ხარისხი არ მოუპოვებია. მისი პირველი რომანი *Branchie* 1994 წელს Ediesse-მ გამოსცა, ხოლო 1997 წელს Einaudi-მ. სავარაუდოდ, ნაწარმოები მისი დისერტაციის ადაპტაცია იყო. 1999 წელს რომანის მიხედვით იმავე სახელწოდების ფილმი გადაიღეს. 1995 წელს ამანიტიმ მამასთან, მასსიმოსთან ერთად ესე  *Nel nome del figlio* დაბეჭდა. 1996 წელს მის დასთან ერთად მონაწილეობა მიიღო ფილმში * Cresceranno i carciofi a Mimongo*.

ამანიტიმ ლუისა ბრანკაჩიოსთან ერთად მცირე რომანი დაწერა, რომელიც ანთოლოგიაში *Gioventù Cannibale* გამოქვეყნდა. იმავე წელს ამანიტიმ მოთხრობების კრებული *Fango* გამოსცა.

1999 წელს დაიბეჭდა რომანი *Ti prendo e ti porto via*, ხოლო 2001 წელს დაწერილი რომანის, *Io non ho paura* მიხედვით ავტორს ვიარეჯოს პრემია გადაეცა. რომანის მიხედვით გაბრიელე სალვატორესმა 2003 წელს იმავე სახელწოდების ფილმი გადაიღო.

2006 წელს გამოცემული წიგნისთვის, *Come Dio comand* ავტორს პრემია სტრეგა გადაეცა. გაბრიელე სალვატორესმა ამ რომანის მიხედვითაც გადაიღო ფილმი. 2009 წელს ამანიტის მეხუთე რომანი, *Che la festa cominc* გამოიცა. 2010 წელს ამანიტიმ *მე და შენ* გამოსცა, რომლის მიხედვითაც მოგვიანებით ბერნარდო ბერტოლუჩიმ იმავე სახელწოდების ფილმი გადაიღო.

2015 წელს ამანიტიმ მეშვიდე რომანი *ანნა* გამოსცა.

### რომანები
**Branchie*, Roma, Ediesse, 1994. ; Torino, Einaudi, 1997. .
**Ti prendo e ti porto via*, Milano, Mondadori, 1999. .
**Io non ho paura*, Torino, Einaudi, 2001. .
**Come Dio comanda*, Milano, Mondadori, 2006. .
**Che la festa cominci*, Torino, Einaudi, 2009. .
**Io e te*, Torino, Einaudi, 2010. .
**Anna*, Torino, Einaudi, 2015. .

## რესურსები ინტერნეტში
*
*

## სქოლიო
კატეგორია:დაბადებული 25 სექტემბერი
კატეგორია:დაბადებული 1966
კატეგორია:XX საუკუნის იტალიელი რომანისტები
კატეგორია:XX საუკუნის იტალიელი მამაკაცი მწერლები
კატეგორია:XXI საუკუნის იტალიელი რომანისტები
კატეგორია:XXI საუკუნის იტალიელი მამაკაცი მწერლები
კატეგორია:სტრეგის პრემიის მფლობელები
კატეგორია:ვიარეჯოს პრემიის მფლობელები
კატეგორია:იტალიელი მამაკაცი რომანისტები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:რომში დაბადებულები
ლევან მატიაშვილი

**ლევან მატიაშვილი** (დ. 4 ივნისი, 1993, საგარეჯო) — ქართველი სპორტსმენი (ძიუდო), გუნდურში ორგზის ევროპის ჩემპიონი (2014, მონპელიე, საფრანგეთი; 2016, ყაზანი, რუსეთი) და ვიცე-ჩემპიონი (2015, ბაქო, აზერბაიჯანი), ევროპის ჩემპიონატის ბრინჯაოს პრიზიორი (2016), ევროპის თამაშების ვიცე-ჩემპიონი (2015, გუნდური) , გრან-სლემის ვიცე-ჩემპიონი (2014), გრან-პრის გამარჯვებული (2015), ექვსგზის საქართველოს ჩემპიონი (2012, საგაზაფხულო ჩემპიონატი, 2012, 2013, 2017, 2018, 2019 თბილისი), საქართველოს ვიცე-ჩემპიონი (2016, თბილისი). არის აგრეთვე ახლგაზრდებში ევროპის ჩემპიონი, (2012, პორეჩი, ხორვატია), ორგზის ვიცე ჩემპიონი (2011, ლომელი, ბელგია; 2013, სარაევო, ბოსნია-ჰერცეგოვინა) და საერთაშორისო ტურნირების ჩემპიონი (2011, 2012, 2013, თესალონიკი, საბერძნეთი).

## ძირითადი შედეგები 
## რესურსები ინტერნეტში 
* ლევან მატიაშვილი  — ქართული სპორტი

კატეგორია:დაბადებული 4 ივნისი
კატეგორია:დაბადებული 1993
კატეგორია:საგარეჯოს მუნიციპალიტეტში დაბადებულები
კატეგორია:ქართველი ძიუდოისტები
კატეგორია:ცოცხალი ადამიანები
გუდაურული მემინდვრია

**გუდაურული მემინდვრია** () — ძუძუმწოვარი ცხოველი მღრღნელების რიგისა. გავრცელებულია კავკასიაში, თურქეთში, ბინადრობს ტყის ზედა ზონაში, ალპურ და სუბალპურ მდელოებზე, კლდოვან და ქვანაყარ ადგილებში. ვერტიკალურად ვრცელდება ზ. დ. 2500 მ-მდე. მისი სხეულის სიგრძე 10–15 სმ აღწევს. კუდი სხეულის ნახევარია. იკვებება მცენარეულობით. ზამთრის მარაგს (თივას) სოროში ინახავს. საქართველოში რამდენიმე ქვესახეობაა და გავრცელებულია ქვეყნის აღმოსავლეთის სუბალპებში და ალპებში, რიონისა და ყვირილის სათავეთა ხეობებში, თიანეთში.

## ლიტერატურა
კატეგორია:მღრღნელები
კატეგორია:საქართველოს ფაუნა
ებოტი და კოსტელო

მინი|ებოტი (მარცხნივ) და კოსტელო (მარჯვნივ) 1940-იან წლებში.
**ებოტი და კოსტელო** () — ამერიკული კომედიური დუეტი, რომლის რადიო- და სატელევიზიო წარმოდგენები და ფილმები დიდი პოპულარობით სარგებლობდა 1940-იან და 1950-იან წლებში.

დუეტი შედგებოდა ორი მსახიობისგან:
* ბად ებოტი (Bud Abbott; ნამდვილი სახელი და გვარი — უილიამ-ალექსანდრ ებოტი, William Alexander Abbott; დ. 2 ოქტომბერი, 1899, ესბარი პარკი, ნიუ-ჯერსი, — გ. 24 აპრილი, 1974, ვუდლენდ-ჰილზი, კალიფორნია)
* ლუ კოსტელო (Lou Costello; ნამდვილი სახელი და გვარი —  ლუის-ფრენსის კრისტილო, Louis Francis Cristillo; დ. 6 მარტი, 1906, პეტერსონი, ნიუ-ჯერსი, — გ. 3 მარტი, 1959, ისტ-ლოს-ანჟელესი, კალიფორნია)

ებოტის და კოსტელოს თანამშრომლობა 1930-იანი წლების დასაწყისში ამერიკულ ვოდევილში დაიწყო. 1938 წელს მათ ჰქონდათ პირველი ერთობლივი რადიოწარმოდგენა, ხოლო დუეტის საფილმო დებიუტი 1941 წელს შედგა წარმატებული კინოსურათით „რიგითები“ (Buck Privates). ამას მოჰყვა ბუფონადური ჟანრის (ე.წ. „სლეპსტიკი“) 30-ზე მეტი კომედია, რომელშიც მსახიობებს სტერეოტიპული როლები ჰქონდათ განაწილებული: ებოტი იყო მჩაგვრელი „სწორი“ პერსონაჟი, კოსტელო კი — ინფანტილური ოინბაზი. მათი სახელგანთქმული ნომერი „ვინ არის პირველი?“ (Who’s on First?) პირველად ფილმ „ონავარ ოთხმოცდაათიანებში“ (The Naughty Nineties, 1945) იქნა ნაჩვენები. დუეტი წარმატებისა და პოპულარობის მწვერვალზე მეორე მსოფლიო ომის პერიოდში იყო. 1957 წელს ებოტის და კოსტელოს თანამშრომლობა დასრულდა.

## რესურსები ინტერნეტში
კატეგორია:XX საუკუნის ამერიკელი მამაკაცი მსახიობები
გიორგი ცაგარელი

**გიორგი (გოგი) ცაგარელი** (დ. 1947, თბილისი, — გ. 9 აპრილი, 2020) — ქართველი ფოტოგრაფი, ფოტოჟურნალისტი.

განათლებით ინჟინერ-მშენებელი, 1983 წლიდან პროფესიონალი ფოტოგრაფი. თანამშრომლობდა ახალგაზრდულ პრესაში, საინფორმაციო სააგენტოებში „საქინფორმი“, „აას“ და „Prime News“, ქართული და უცხოური პრესის სხვადასხვა გამოცემასთან. მონაწილეობა ჰქონდა მიღებული პერსონალურ და ჯგუფურ გამოფენებში, მათ შორის საზღვარგარეთ. 

გიორგი ცაგარელის გადაღებულია უკანასკნელი ათწლეულების განმავლობაში საქართველოსა და ყოფილ საბჭოთა ქვეყნებში მიმდინარე საზოგადოებრივ-პოლიტიკური პროცესების ამსახველი დოკუმენტური ფოტოები, მათ შორის, 1989 წლის 9 აპრილის, თბილისში სამოქალაქო დაპირისპირების, აფხაზეთის კონფლიქტის და ყარაბაღის ომის (ფოტოებს იღებდა სომხური მხრიდან) ამსახველი არაერთი უნიკალური კადრი. 

გიორგი ცაგარელი 2020 წლის 9 აპრილს გარდაიცვალა. გარდაცვალებამდე რამდენიმე საათით ადრე მან საკუთარ ფეისბუქგვერდზე 1989 წლის 9 აპრილს გადაღებული ფოტოების ალბომი გამოაქვეყნა. 

## რესურსები ინტერნეტში
*ქართული დოკუმენტალისტიკა - "შავ-თეთრი ომი", პირველი არხის დოკუმენტური ფილმი გოგი ცაგარელის შესახებ.

## სქოლიო
კატეგორია:ქართველი ფოტოგრაფები
კატეგორია:დაბადებული 1947
კატეგორია:გარდაცვლილი 9 აპრილი
კატეგორია:გარდაცვლილი 2020
კატეგორია:თბილისში დაბადებულები
ნიკოლოზ გუდიაშვილი

**ნიკოლოზ ივანეს ძე გუდიაშვილი**  (დ. 19 მაისი, 1913, თბილისი, — გ. 7 აპრილი, 1998, იქვე) — ქართველი კომპოზიტორი, საქართველოს ხელოვნების დამსახურებული მოღვაწე (1961), საქართველოს სახალხო არტისტი (1990).

1937 წელს დაამთავრა თბილისის სახელმწიფო კონსერვატორია (სერგეი ბარხუდარიანის საკომპოზიციო კლასი), 1941 წელს — ასპირანტურა (პეტრე რიაზანოვის ხელმძღვანელობით). 1937 წლიდან თბილისის კონსერვატორიის პედაგოგი, 1981 წლიდან — პროფესორი. გუდიაშვილი მოღვაწეობდა თეატრის, სიმფონიურ კამერულ-საკრავიერ, კამერულ-ვოკალურ, საგუნდო და საესტრადო მუსიკის სფეროში. მისი საფორტეპიანო კვინტეტი (1948) ამ ჟანრის პირველი და ერთ-ერთი საუკეთესო ნიმუშია ქართულ მუსიკაში. მასვე ეკუთვნის ოპერები: „ელისო" (ალექსანდრე ყაზბეგის მიხედვით, 1944), „ქეთევან წამებული" (1960); ერთმოქმედებიანი ოპერები — „სისხლიანი სუფრა", „შურისძიება" და „ვივა ივერია" (სამივე 1971); 2 ბალეტი: „დედის მანდილი" (1951) და „ნარიყალას ციხესთან" (1958); ოპერეტები: „შეხვედრა აგარაკზე" (1950), „საჩუქარი" (1951), „სალხინობელი" (1953), „ვახშამზე" (1959); 4 სიმფონია (1944, 1949, 1968, 1980); 5 საფორტეპიანო კონცერტი (1941, 1946, 1948, 1961, 1980); სიმებიანი კვარტეტები, საფორტეპიანო კვინტეტი (1948), საფორტეპიანო სონატინა (1950), 24 პრელუდია და ფუგა (1975), რომანსები, ხალხურ თემებზე შექმნილი საესტრადო ჟანრის „ქართული ფანტაზია“, რომელმაც დიდი პოპულარობა მოიპოვა 40-იანი წლებიდან ქართველ და, კერძოდ, თბილისელ მუსიკის მოყვარულთა შორის. მიღებული აქვს სახელმწიფო ჯილდოები. დაკრძალულია დიდუბის პანთეონში.

## ლიტერატურა
## რესურსები ინტერნეტში
კატეგორია:დაბადებული 19 მაისი
კატეგორია:დაბადებული 1913
კატეგორია:გარდაცვლილი 7 აპრილი
კატეგორია:გარდაცვლილი 1998
კატეგორია:თბილისში დაბადებულები
კატეგორია:ქართველი კომპოზიტორები
კატეგორია:დიდუბის პანთეონში დაკრძალულები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საქართველოს სსრ-ის სახალხო არტისტები